Manuel Bernabe

Si **Manuel Bernabé y Hernández** (Pebrero 27, 1890 – Nobyembre 29, 1960) sarong Filipinong peryodista, politiko, linggwista, asin pararawit sa Espanyol asin sa Latin na mga tataramon. Siya tina'wan bansag na "Hade nin Balagtasan" sa Espanyol.

## Kaamayi nin buhay

Si Bernabe namundag kan Pebrero 17, 1890, sa Parañaque ki Timoteo Bernabe, na ngapit magigin presidente munisipal nin Parañaque, asin Emilia Hernandez. Siyam an edad pa sana niya kan nagpoon na siyang magsurat mga rawitdawit sa Espanyol. Sa edad na katorse, siya nakakataram na sa lenggwaheng Latin.

Si Bernabe nakamit niya an Bachelor of Arts degree sa Ateneo Municipal de Manila asin siya an valedictorian. Digdi sa Ateneo, saiyang pigpalis sa Espanyol an *[[Aeneid ni Virgil]]* na nasusurat sa Latin. Ngapit siya nagkua nin ley sa University of Santo Tomas.

## Karera

### Literatura
Pakagradwar sa law, si Bernabe nag'ayon sa peryodikong *La Democracia* asin dangan sa *La Vanguardia* bago nagin paraambag sa *Excelsior*. Siya nagtukdo nin Espanyol sa University of Santo Tomas, University of the Philippines, Far Eastern University, Philippine Law School asin Colegio de San Juan de Letran.

Si Bernabe sarong poeta liriko, asin an parating laman kan saiyang mga rawit iyo an mga piyesta asin selebrasyon dawa totoo maski arin na bagay pwede niyang pagsuraton. An kadamotan nin mga rawitdawait na siyang tinukda' tituladong *Cantos del Tropico*. Saro pang libro niya iyo an mga kasuratan na yaon duman an *Perfil de Cresta*, na kabarali man igdi an saiyang pagpalis kan ki Omar Khayyam na *[[rubaʿi|Rubaiyat]]* asin an ki Claro M. Recto na *portico*. An iba pang mga rawit ni Bernabe: *No Mas Amor Que El Tuyo*, *El Imposible*, *Canta Poeta*, *Castidad*, *Mi Adios a Ilo-ilo* asin *España en Filipinas*.            

Sa sarong *[[balagtasan]]* kun saen siya asin si Jesus Balmori nagralaban manongod sa ulayon na *El Recuerdo y el Olvido*, mayong gana an pigdeklara ta pareho sinda mahusay nanggad alagad sa kusog kan mga upak pakatapos kan *balagtasan*, narisang gayo na mas mahibog asin makusog an upak para ki Bernabe hale sa mga paradangog.

### Politika
Bilang politiko, si Bernabe naelehir komo representante sa primer distrito nin Rizal kan 1928 asin nagsirbe nin sarong termino hanggan 1931. Diya nagretiro sa politik asin nagbalik sa *La Vanguardia*. Siya nanombrahan na technical assistant para sa Filipino–Espanyol na Relasyon sa Malacañang, nagsirbe poon 1943 sundo 1947.

Dangan siya ngapit nanombrahan pamayo kan National Library of the Philippines kan mga 1950, kun saen niya ipigpalis sa Tagalog an mga sinurat ni Marcelo H. del Pilar.

## Mga Premyo
Kaamayi pa kan 1913, si Bernabe nangggana na nin tolong premyo sa tolong iba-ibang organisasyon sa saiyang mga tokda': *Himno al Sagrado Corazon de Jesus*, *El Zapote*, asin *España en Filipinas*.

Kan 1926, siya asin si Balmori nagawadan kan *[[Premyo Zobel|Premyo Zóbel]]* para sa saindang trasbaho na *Hombre y mujer*. HJ7li sa saiyang mga paghigowa na mausar an lenggwaheng Espanyol komo medyum nin pagsurat,siya dinuhulan kan premyo na *El Yugo y las Flechas* kan 1940 asin kan Order of Isabella the Catholic kan 1953. Siya pinag'onra sa University of Santo Tomas bilang iyo an pinakamahusay na pararawit sa Espanyol kan 1950.

## Mga Obrang maunabihan
* *Cantos del Tropico*
* *Perfil de Cresta*

## Kagadanan asin Legasiya
Si nBernabe nagadan kan Nobyembre 29, 1960.

An Manuel Bernabé Research Writing Contest, na eksistido sagkod katahawan kan 1990, ipigpangaran saiya..

## Toltolan